stanford-oval/wikipedia huggingface dataset:
รีเวิร์สแทรนสคริปเทส

รีเวิร์สแทรนสคริปเทส (อังกฤษ: reverse transcriptase, RT) เป็นเอนไซม์ที่สร้างดีเอ็นเอคู่สม (complementary DNA, cDNA) โดยใช้อาร์เอ็นเอเป็นแม่แบบ กระบวนการนี้เรียกว่าการถอดรหัสย้อนกลับ (reverse transcription) เอนไซม์นี้ถูกใช้ในกระบวนการการทำซ้ำสารพันธุกรรมทั้งหมดของไวรัสบางชนิด เช่น เอชไอวี และไวรัสตับอักเสบบี เป็นต้น ถูกใช้ในการเพิ่มจำนวนของสารพันธุกรรมที่เคลื่อนย้ายตำแหน่งได้ที่เรียกว่าเรโทรทรานสโพซอน (retrotransposon) และถูกใช้ในการต่อขยายเทโลเมียร์ ณ ส่วนปลายของโครโมโซมแบบเส้นของเซลล์ยูคาริโอต กระบวนการเหล่านี้ไม่ได้ขัดต่อหลักเกณฑ์กลางของชีววิทยาโมเลกุล เพราะหลักเกณฑ์ดังกล่าวระบุไว้อย่างชัดเจนว่าอาร์เอ็นเอและดีเอ็นเอสามารถส่งข้อมูลกลับไปกลับมาได้ ไม่ได้เป็นการส่งข้อมูลทางเดียวเหมือนเมื่อพิจารณาการส่งข้อมูลจากดีเอ็นเอไปเป็นโปรตีน
reverse transcriptase ถูกค้นพบโดย Howard Temin แห่งมหาวิทยาลัย Wisconsin-Madison และโดย David Baltimore แห่ง สถาบันเทคโนโลยีแมสซาชูเซตส์ ในปี ค.ศ. 1970 โดยไม่เกี่ยวข้องกัน ทั้งสองได้รับรางวัลโนเบลสาขาสรีรวิทยาหรือการแพทย์ในปี ค.ศ. 1975 ร่วมกับ Renato Dulbecco สำหรับการค้นพบ
เอนไซม์ reverse transcriptase ที่ได้รับการศึกษามาพอสมควรแล้วได้แก่
HIV-1 reverse transcriptase จาก human immunodeficiency virus type 1
M-MLV reverse transcriptase จาก moloney murine leukemia virus
AMV reverse transcriptase จาก avian myeloblastosis virus
Telomerase reverse transcriptase ที่ช่วยคงความยาวของ telomere ในโครโมโซมของเซลล์ยูคารีโอต
การประยุกต์ใช้ > ยาต้านไวรัส

จากการที่ไวรัสเอชไอวีใช้เอนไซม์รีเวิร์สแทรนสคริปเทสในการทำซ้ำสารพันธุกรรมและสร้างไวรัสตัวใหม่ (เป็นส่วนหนึ่งของวงจรการเพิ่มจำนวนของเรโทรไวรัส) มียาโดยเฉพาะที่ได้รับการออกแบบมาเพื่อยับยั้งกระบวนการนี้ทำให้สามารถยับยั้งการเพิ่มจำนวนของไวรัสได้ โดยรวมๆ ยาในกลุ่มนี้เรียกว่า reverse transcriptase inhibitor รวมถึงชนิดที่เป็น nucleoside และ nucleoside analogue อย่าง zidovudine, lamivudine และ tenofovir รวมถึง non-nucleoside inhibitor อย่าง nevirapine ด้วย
รีโก ไอเลสเวิร์ท

| รีโก ไอเลสเวิร์ท Reiko Aylesworth |
| --- | --- |
เกิด: รีโก เอ็ม. ไอเลสเวิร์ท  (1972-12-09) 9 ธันวาคม ค.ศ. 1972 (51 ปี) รัฐอิลลินอย, สหรัฐอเมริกา
อาชีพ: นักแสดง
ปีปฏิบัติงาน: 1993–ปัจจุบัน
รีโก เอ็ม. ไอเลสเวิร์ท (อังกฤษ: Reiko M. Aylesworth) หรือชื่อที่ใช้ในการแสดงว่า รีโก ไอเลสเวิร์ท (อังกฤษ: Reiko Aylesworth, เกิดวันที่ 9 ธันวาคม ค.ศ. 1972) เธอเป็นนักแสดงชาวอเมริกัน
เธอเริ่มมีชื่อเสียงจากการแสดงละครโทรทัศน์เรื่อง 24 ชั่วโมงอันตราย (2001) ซีเอสไอ: ไครม์ซีนอินเวสติเกชัน ซีซั่นที่ 5 (2004), Conviction (2006), มือปราบฮาวาย (2010), หน่วยสืบสวนแห่งนาวิกโยธิน (2016), แก๊งระเบิด เนิร์ดกู้โลก (2017)
แหล่งข้อมูลอื่น

รีโก ไอเลสเวิร์ท ที่อินเทอร์เน็ตมูวีเดตาเบส
รีโก ไอเลสเวิร์ท ที่ออลมูวี
BBC Drama Faces - Reiko Aylesworth
รีวา สทีนคัมพ์

| รีวา สทีนคัมพ์ |
| --- | --- |
รีวา สทีนคัมพ์
เกิด: 19 สิงหาคม ค.ศ. 1983(1983-08-19) เคปทาวน์ ประเทศแอฟริกาใต้
เสียชีวิต: 14 กุมภาพันธ์ ค.ศ. 2013(2013-02-14) (29 ปี) พริทอเรีย ประเทศแอฟริกาใต้
อาชีพ: นางแบบ ผู้ช่วยทนาย
รีวา สทีนคัมพ์ (อังกฤษ: Reeva Rebecca Steenkamp; 19 สิงหาคม ค.ศ. 1983 – 14 กุมภาพันธ์ ค.ศ. 2013) เป็นนางแบบชาวแอฟริกาใต้ เธอได้รับการพบว่าถูกยิงเสียชีวิตที่บ้านของแฟนหนุ่มชื่อออสการ์ พิสโตริอุส ในวันที่ 14 กุมภาพันธ์ ค.ศ. 2013 ซึ่งช่วงที่เธอเสียชีวิต เธอได้ลงนามที่จะปรากฏตัวในรายการโทรทัศน์เรียลลิตี
ชีวิตในวัยเด็ก

สทีนคัมพ์เติบโตขึ้นในเมืองเล็ก ๆ ที่เคปทาวน์ และได้ย้ายไปอยู่กับพ่อแม่ของเธอในช่วงเด็กที่พอร์ตเอลิซาเบท หลังจากนั้น เธอเริ่มศึกษากฎหมายที่มหาวิทยาลัยพอร์ตเอลิซาเบท เธอสำเร็จการศึกษาและได้ทำงานในขั้นต้นในฐานะผู้ช่วยทนาย
อาชีพ

ในฐานะนางแบบ สทีนคัมพ์ได้ปรากฏตัวในนิตยสาร FHM และเป็นนางแบบให้กับเครื่องสำอางเอวอนที่ประเทศแอฟริกาใต้ เธอได้รับการจัดให้อยู่ในอันดับที่ 45 ของนางแบบนิตยสาร FHM แอฟริกาใต้ที่เซ็กซี่ที่สุดใน ค.ศ. 2012
ในช่วงที่เธอเสียชีวิต เธอได้เซ็นสัญญาที่จะปรากฏตัวในรายการโทรทัศน์เรียลลิตีซึ่งเป็นตอนที่มีการถ่ายทำในประเทศจาเมกาในฤดูกาลที่ห้าของรายการ Tropika Island of Treasure สทีนคัมพ์ได้เป็นนางแบบให้แก่บริษัทเครื่องประดับชื่อซิลวานาไดมอนส์ สทีนคัมพ์ยังได้ร่วมลงนามร่วมกับบริษัทเครื่องสำอางเอวอนสำหรับการปรากฏตัวเชิงพาณิชย์ในแอฟริกาใต้
การเสียชีวิตของรีวา

ในวันที่ 14 กุมภาพันธ์ ค.ศ. 2013 สทีนคัมพ์ถูกยิงสี่ครั้งที่บ้านแฟนของเธอที่ชื่อออสการ์ พิสโตริอุส และเขาได้ถูกจับกุมในข้อหาฆาตกรรม
เพื่อนบ้านของออสการ์ พิสโตริอุส กล่าวว่าได้ยินเสียงตะโกนและเสียงกรีดร้องจากบ้านของเขา พวกเขาได้แจ้งว่าได้มีการยิงเกิดขึ้น แพทย์พยายามที่จะช่วยชีวิตเธอ แต่ก็ไม่ประสบผลสำเร็จ โฆษกตำรวจได้รายงานว่าได้มีการเรียกพวกเขาไปที่บ้านในช่วงก่อนหน้านี้ หลังจากที่มีการรายงานว่าได้เกิดเรื่องขึ้นภายในบ้าน
รีแอนน์ เอฟวันส์

| --- | --- |

เกิด:  (1985-10-25) 25 ตุลาคม ค.ศ. 1985 (39 ปี) ดัดลีย์ เวสต์มิดแลนส์ อังกฤษ
สัญชาติ:  อังกฤษ
ปีที่เริ่มเล่นอาชีพ: 2010/2011, 2021–
อันดับสูงสุด: 85 (มิถุนายน-กรกฎาคม 2010)
เบรกสูงสุด: 118:   2011 PTC – Event 10
จำนวนเซนจูรีเบรก: 2
ผ่านเข้ารอบในรายการเก็บคะแนนที่ลึกสุด: Last 80 (2017 World Snooker Championship)
รีแอนน์ เอฟวันส์ เอ็มบีอี (อังกฤษ: Reanne Evans) เป็นนักสนุกเกอร์อาชีพชาวอังกฤษ เธอคว้าแชมป์สนุกเกอร์หญิงโลกถึง 12 สมัย ติดต่อกันระหว่างปี 2005 และ 2014 และในปี 2016 และ 2019 เธอติดอันดับหนึ่งในทัวร์สนุกเกอร์หญิงโลก และยังทำหน้าที่นักวิเคราะห์สนุกเกอร์
เอฟวันส์ได้รับไวลด์การ์ดในการเล่นเมนทัวร์ ระหว่างฤดูกาล 2010-11 ในปี 2013, เธอผ่านการเข้าแข่งขันรายการสมัครเล่น อู๋ซีคลาสสิก เป็นผู้หญิงคนแรกที่ผ่านเข้าสู่รอบสุดท้ายในการแข่งขันสนุกเกอร์ เธอได้รับไวลด์การ์ดเข้าสู่รอบคัดเลือกในรายการ เวิลด์สนุกเกอร์แชมเปียนชิป ในปี 2015 และ 2017–21; ผลงานที่ดีที่สุดของเธอเกิดขึ้นเมื่อเธอไปถึงรอบคัดเลือกในปี 2017 โดยการเอาชนะ โรบิน ฮูล
เอฟวันส์ได้รับตำแหน่ง Member of the Order of the British Empire (MBE)
ชีวิตส่วนตัว

เธอเกิดในเมืองดัดลีย์ เวสต์มิดแลนส์ ซึ่งเธอจบการศึกษาจากโรงเรียน บิชอปมิลเนอร์คาทอลิกคอลเลจ (Bishop Milner Catholic School) เธอเริ่มเล่นสนุกเกอร์เมื่ออายุ 13 ปี โดยได้รับแรงบันดาลใจจากพี่ชายของเธอ ในปี 2005 เธอเริ่มมีความสัมพันธ์กับนักสนุกเกอร์ชาวไอร์แลนด์เหนือ มาร์ก แอลเลน ซึ่งเธอมีลูกสาวชื่อลอเรนเกิดเมื่อปี ค.ศ. 2006 เอฟวันส์และแอลเลน ยุติความสัมพันธ์ในปี 2008
รูต

รูต หรือ รูท (อังกฤษ: root) อาจหมายถึง
รูมเมท
รากของพืช
รากที่ n และเครื่องหมายกรณฑ์ √
รากที่สอง
รากที่สาม
รากของสมการ หรือคำตอบของสมการ เป็นผลที่ได้จากการแก้สมการ
รากของฟังก์ชัน ค่าของ x ที่ทำให้ฟังก์ชันมีค่าเป็นศูนย์
รากของ 1 (root of unity) จำนวนเชิงซ้อนที่เป็นคำตอบของสมการ x n = 1
สำหรับคำตอบอื่นที่ไม่ใช่ 1 เรียกว่า รากปฐมฐาน (primitive root of unity)
ระบบรากของเวกเตอร์
ไดเรกทอรีราก ไดเรกทอรีบนสุด บางครั้งอาจเรียกว่าโฟลเดอร์ราก
จุดต่อราก (root node) ของโครงสร้างข้อมูลต้นไม้
ผู้ใช้สิทธิพิเศษ หรือซูเปอร์ยูเซอร์
/root ไดเรกทอรีบ้านของผู้ใช้สิทธิพิเศษในยูนิกซ์
รูตคิต โปรแกรมมัลแวร์
รูต (ประเทศสวิตเซอร์แลนด์)
รูต (รัฐนิวยอร์ก)
แม่น้ำรูต (รัฐมินนิโซตา)
แม่น้ำรูต (รัฐวิสคอนซิน)
รีส วิเธอร์สปูน

| รีส วิเธอร์สปูน |
| --- | --- |
วิเธอร์สปูนในงานเทศกาลภาพยนตร์นานาชาติโทรอนโต 2014
เกิด: ลอรา ฌานน์ รีส วิเธอร์สปูน  (1976-03-22) 22 มีนาคม ค.ศ. 1976 (48 ปี) แบตันรูช รัฐลุยเซียนา สหรัฐอเมริกา
อาชีพ: นักแสดง โปรดิวเซอร์
ปีปฏิบัติงาน: 1991−ปัจจุบัน
คู่สมรส: ไรอัน ฟิลลิปปี (สมรส 1999; หย่า 2007) จิม ท็อธ (สมรส 2011; หย่า 2023)
บุตร: 3
ลอรา ฌานน์ รีส วิเธอร์สปูน (อังกฤษ: Laura Jeanne Reese Witherspoon; เกิด 22 มีนาคม ค.ศ. 1976) เป็นนักแสดงและโปรดิวเซอร์ชาวอเมริกัน เกิดในแบตันรูช, รัฐลุยเซียนาและเติบโตในรัฐเทนเนสซี วิเธอร์สปูนเริ่มต้นอาชีพด้วยการเป็นนักแสดงเด็ก
ประวัติ

รีส วิเธอร์สปูน (Reese Witherspoon) เธอมีชื่อจริงว่า Laura Jeanne Reese Witherspoon เธอเกิดเมื่อ 22 มีนาคม 2519(born March 22, 1976) เกิดและเติบโตในเมืองแนชวิลล์ รัฐเทนเนสซี  พ่อของเธอเป็นแพทย์ ส่วนแม่เป็นนางพยาบาล เมื่อเธอเริ่มส่อแววว่าสนใจศิลปะการแสดง ทั้งพ่อและแม่ของเธอ ก็ให้การสนับสนุนเป็นอย่างดี พออายุได้เพียง 11 ขวบ เธอสามารถชนะการคัดเลือกดาราหน้าใหม่ ในเรื่อง The Man in the Moon ในปี 1991 ของ โรเบิร์ต มัลลิแกน  ต่อจากนั้นเธอยังได้รับบทนำคู่กับ แพทริเซีย อาร์เคว็ตต์ ในภาพยนตร์ทางเคเบิลทีวีเรื่อง Wildflower ที่มี ไดแอน คีตั้น เป็นผู้กำกับ
รีส เรียนไฮสคูลที่โรงเรียน ฮาร์เพิร์ธ ฮอลล์ พอเรียนจบ เธอก็ได้แสดงหนังอีก 2 เรื่องที่ออกฉายในปี 1993 คือ Jack the Bear ที่เธอรับบทเป็นเด็กสาวหัวกบฏวัย 12 ขวบ แสดงร่วมกับดาราอย่าง แดนนี่ เดอวีโต้ และ แกรี่ ซินิส และในหนังเรื่อง A Far Off Place ของดิสนีย์ที่เธอต้องไปใช้ชีวิตอยู่กลางทะเลทรายกาลาฮารีในอัฟริกาอยู่หลายเดือน รวมถึงการเรียนภาษาอัฟริกันบุชเมน กับชาวเผ่ามาทาเบเล่ควบาคู่กันไป ในปีเดียวกันนั้น เธอยังมีผลงานมินิซีรีส์ Return to Lonesome Dove ที่ฉายทางโทรทัศน์ช่องซีบีเอสด้วย
เธอเข้าเรียนที่มหาวิทยาลัยสแตนฟอร์ด ในปี 1994 ในสาขาวรรณกรรมภาษาอังกฤษ เป็นช่วงที่เธอรามือจากงานแสดงไปบ้าง เพื่อทุ่มเวลาให้กับการเรียน แต่ก็ยังแสดงนำในหนังที่เป็นที่วิพากษ์วิจารณ์กันมากเรื่องหนึ่ง คือ S.F.W. (1994) หลังจากนั้นสองปี เธอรับบทสาวสวยที่ถูกแฟนหนุ่ม (รับบทโดย มาร์ค วอลห์เบิร์ก) คุกคามความเป็นส่วนตัว ในหนังไซโคทริลเลอร์ เรื่อง Fear และชื่อเสียงของเธอยิ่งโด่งดังขึ้นไปอีก ในหนังอินดี้เรื่องดัง Freeway คู่กับ คีเฟอร์ ซุเธอร์แลนด์
เธอกลับมาอีกครั้งในปี 1997 ในผลงานของ โรเบิร์ต เบนตั้น เรื่อง Twilight ในปีถัดมา ได้ร่วมแสดงกับนักแสดงระดับตำนานฮอลลีวูดอย่าง พอล นิวแมน และนักแสดงอื่นๆที่มากด้วยประสบการณ์อีกหลายคน เช่น ยีน แฮคแมน และ ซูซาน ซาแรนดอน ต่อมา ในปีเดียวกันนั้น เธอรับบทเป็นพี่น้องคู่กับ โทบี้ แม็คไกวร์ ในหนังขาวดำยุคทศวรรษที่ 60 เรื่อง Pleasantville และได้แสดงเป็นนักเรียนสาว ดาวโรงเรียนในเรื่อง Election (1999) ของ แมทธิว โบรเดอริค ในปี 2000 รีสได้ร่วมแสดงใน American Psycho และ Little Nicky และหนังเรื่องล่าสุดของเธอในปี 2001 คือ Legally Blonde ซึ่งเป็นหนังเบาสมองที่เธอรับบทเป็น เอลล์ วู๊ดส์ สาวผมบลอนด์ที่มุ่งมั่นจะคว้าหัวใจของอดีตแฟนหนุ่มกลับมาให้ได้ เมื่อเรียนจบกฎหมายจากฮาวาร์ด นอกจากงานเบื้องหน้าในฐานะนักแสดงแล้ว รีสยังหวังว่า สักวันเธอจะได้ลองเป็นคนเขียนบทดูบ้าง
รีส วิเธอร์สปูน แต่งงานกับ ไรอัน ฟิลลิปเป้ (Ryan Phillippe) ในปี 1999 และทั้งคู่เคยร่วมงานกันในหนัง Cruel Intentions ด้วย  ทั้งสองมีบุตรด้วยกันสองคน คือ เอว่า เอลิซาเบธ ฟิลลิปเป้(Ava Elizabeth Phillippe)เกิด 9 กันยายน 2542(1999) และ เดคอน รีส ฟิลลิปเป้(Deacon Reese Phillippe) เกิด 23 ตุลาคม 2546(2003) ต่อมาเธอได้หย่าร้างกับไรอัน ฟิลลิปเป้ เดือน พฤศจิกายน 2006
วิเธอร์สปูน ได้แต่งงานครั้งที่สองกับ จิม ท็อธ(Jim Toth) เอเยนต์หนุ่มแห่งเอเยนซี่ดาราแห่งบริษัท Creative Artists Agency (CAA) เมื่อ 26 มีนาคม 2554(March 26, 2011 โดยทั้งสองมีบุตรชายด้วยกันเป็นหนึ่งคน คือ เทนเนสซี เจมส์ ท็อธ (Tennessee James Toth) เกิดเมื่อวันที่ 27 กันยายน 2555 (2012) ต่อมาเธอได้หย่ากับจิม ท็อธ ในเดือนมีนาคม 2023 หลังจากใช้ชีวิตคู่มายาวนาน 12 ปี
ผลงานภาพยนตร์

The Man in the Moon (1991)
Wildflower (1991)
Desperate Choices: To Save My Child(1992)
A Far Off Place (1993)
Jack the Bear (1993)
S.F.W. (1994)
Freeway (1996)
Fear (1996)
Twilight (1998)
Overnight Delivery (1998)
Pleasantville (1998)
Cruel Intentions (1999)
Election (1999)
Best Laid Plans (1999)
Little Nicky (2000)
American Psycho (2000)
The Trumpet of the Swan (2001)
Legally Blonde (2001)
The Importance of Being Earnest (2002)
Sweet Home Alabama (2002)
Legally Blonde 2 : Red, White and Blonde (2003)
Vanity Fair (2004)
Walk The Line (2005)
Just Like Heaven (2005)
Rendition (2007)
Penelope (2008)
Four Christmases (2008)
Monsters vs. Aliens (2009)
The Bear and the Bow (2011)
รียูเนียน

รียูเนียน (อังกฤษ: Reunion) เป็นอัลบั้มบันทึกการแสดงสดของวงเฮฟวีเมทัล แบล็ค ซับบาธ เป็นอัลบั้มที่สมาชิกดั้งเดิมกลับมารวมตัวกันอีกครั้งประกอบไปด้วยOzzy Osbourne, Tony Iommi, Geezer Butler และ Bill Ward หลังจากปี 1979 ออซซี ออสบอร์น ออกจากวงไป  และซิลเกิล "Iron Man" จากอัลบั้มนี้ก็ได้รับรางวัล Grammy Award for Best Metal Performance
รายชื่อเพลง > แผ่นหนึ่ง

"War Pigs"  – 8:28
"Behind the Wall of Sleep"  – 4:07
"N.I.B."  – 6:45
"Fairies Wear Boots"  – 6:19
"Electric Funeral"  – 5:02
"Sweet Leaf"  – 5:07
"Spiral Architect"  – 5:40
"Into the Void"  – 6:32
"Snowblind"  – 6:08
รายชื่อเพลง > แผ่นสอง

"Sabbath Bloody Sabbath"  – 4:36
"Orchid/Lord of This World"  – 7:07
"Dirty Women"  – 6:29
"Black Sabbath"  – 7:29
"Iron Man"  – 8:21
"Children of the Grave"  – 6:30
"Paranoid"  – 4:28
"Psycho Man" (Osbourne, Iommi) – 5:18
"Selling My Soul" (Osbourne, Iommi) – 3:10
สมาชิก

Ozzy Osbourne – ร้อง
Tony Iommi – กีตาร์
Geezer Butler – เบส
Bill Ward – กลอง*
Geoff Nicholls - คีย์บอร์ด และ กีตาร์
ในเพลง"Psycho Man." และ "Selling My Soul" บิล วอร์ด ใช้drum machineในการเล่น.
ริชาร์ด เอิร์ลที่ 1 แห่งคอร์นวอลล์

| ริชาร์ด |
| --- | --- |
ตราประทับของริชาร์ด เอิร์ลแห่งคอร์นวอลล์ เรคโต บนโล่ที่ทรงแสดงให้เห็นถึงพระราชลัญจกร
พระมหากษัตริย์แห่งชาวโรมัน
ครองราชย์: 13 มกราคม ค.ศ. 1257 – 2 เมษายน ค.ศ. 1272
ราชาภิเษก: 27 พฤษภาคม ค.ศ. 1257
ก่อนหน้า: วิลเลี่ยมที่ 2 แห่งฮอลแลนด์
ถัดไป: รูดอล์ฟที่ 1 แห่งเยอรมนี
เอิร์ลแห่งคอร์นวอลล์
ก่อนหน้า: เฮนรี่ ฟิตซ์เคานต์
ถัดไป: เอ็ดมุนด์ เอิร์ลแห่งคอร์นวอลล์

ประสูติ: 5 มกราคม ค.ศ. 1209 ปราสาทวินเชสเตอร์, แฮมป์เชียร์, อังกฤษ
สวรรคต: 2 เมษายน ค.ศ. 1272 (พระชนมายุ 63 ชันษา) ปราสาทเบอร์เคมสเต็ด, ฮาร์ตฟอร์ดเชียร์, อังกฤษ
ฝังพระศพ: เฮลส์แอบบีย์, กลอสเตอร์เชียร์
คู่อภิเษก: อิซาเบล มาร์แชล ซ็องเจียแห่งโพรว็องซ์ เบียทริซแห่งฟาลเกนบวร์ก
พระราชบุตร ดูรายละเอียด: เฮนรี่แห่งอัลเมน เอ็ดมุนด์ เอิร์ลแห่งคอร์นวอลล์คนที่ 1 เซอร์ริชาร์ดแห่งคอร์นวอลล์
ราชวงศ์: แพลนทาเจเนต
พระราชบิดา: พระเจ้าจอห์นแห่งอังกฤษ
พระราชมารดา: อิซาเบลลาแห่งอ็องกูแล็ม
ริชาร์ด (อังกฤษ: Richard; 5 มกราคม ค.ศ. 1209 - 2 เมษายน ค.ศ. 1272) พระโอรสคนที่สองของพระเจ้าจอห์นแห่งอังกฤษกับอิซาเบลลาแห่งอ็องกูแลม ทรงเป็นเคานต์แห่งปัวตู (ค.ศ. 1225-1243) , เอิร์ลแห่งคอร์นวอลล์ (ตั้งแต่ค.ศ. 1225) และเอิร์ลแห่งเยอรมนี (ตั้งแต่ค.ศ. 1257) แต่ในนาม ทรงเป็นหนึ่งในชายผู้ร่ำรวยที่สุดในยุโรปและเข้าร่วมสงครามครูเสดของบารอน ที่ซึ่งพระองค์ประสบความสำเร็จในฐานะนักเจรจาให้ปล่อยตัวนักโทษและช่วยสร้างป้อมปราการในแอสเกอโลน
ชีวประวัติ > ชีวิตช่วงต้น

พระองค์ประสูติเมื่อ 5 มกราคม ค.ศ. 1209 ที่ปราสาทวินเชสเตอร์ พระโอรสคนที่สองของพระเจ้าจอห์นแห่งอังกฤษกับอิซาเบลลาแห่งอ็องกูแลม พระองค์ได้รับแต่งตั้งเป็นผู้ว่าการสูง ((High Sheriff) แห่งบาร์กเชียร์ ตอนพระชนมายุเพียง 8 ชันษา ทรงถูกขนานนามว่าเคานต์แห่งปัวตูตั้งแต่ ค.ศ. 1225 และในปีเดียวกัน ตอนพระชนมายุ 16 ชันษา พระเชษฐาของพระองค์ พระเจ้าเฮนรี่ที่ 3 แห่งอังกฤษ พระราชทานคอร์นวอลล์ให้พระองค์เป็นของขวัญวันคล้ายวันประสูติ ให้พระองค์เป็นผู้ว่าการสูงแห่งคอร์นวอลล์ รายได้ที่มาจากคอร์นวอลล์ของริชาร์ดช่วยให้พระองค์เป็นหนึ่งในชายที่ร่ำรวยที่สุดในยุโรป แม้พระองค์จะสู้รบในนามของพระเจ้าเฮนรี่ในปัวตูและบริททานี และทำหน้าที่เป็นผู้สำเร็จราชการแทนพระองค์สามครั้ง แต่ความสัมพันธ์ระหว่างพี่น้องมักตึงเครียดในช่วงต้นรัชสมัยของเฮนรี่ ริชาร์ดก่อกบฏต่อพระองค์สามครั้ง
ชีวประวัติ > การแต่งงานกับอิซาเบล: ค.ศ. 1231-40

ในเดือนมีนาคม ค.ศ. 1231 พระองค์เสกสมรสกับอิซาเบล มาร์แชล ภรรยาม่ายผู้ร่ำรวยของเอิร์ลแห่งกลอสเตอร์ สร้างความไม่พอใจอย่างมากแก่พระเชษฐา พระเจ้าเฮนรี่ ที่หวาดกลัวตระกูลมาร์แชลเพราะเป็นตระกูลที่ร่ำรวย มีอิทธิพล และมักเป็นปรปักษ์กับพระองค์ ริชาร์ดกลายเป็นพ่อเลี้ยงของลูกหกคนจากสามี่คนแรกของอิซาเบล ในปีเดียวกันพระองค์ได้ที่พักอาศัยหลัก ปราสาทวอลลิงฟอร์ดในบาร์กเชียร์ (ปัจจุบันคือออกซฟอร์ดเชียร์) มา และได้ใช้เงินจำนวนมากไปกับการปรับปรุงมัน พระองค์ยังมีที่โปรดที่อื่นในมาร์โลว์และซิปเปนแฮมในบักกิ้งแฮมเชียร์ อิซาเบลกับริชาร์ดมีพระโอรสสี่คนที่มีเพียงพระโอรส เฮนรี่แห่งอัลเมน คนเดียวที่มีชีวิตรอดจนถึงวัยผู้ใหญ่ ริชาร์ดไม่ถูกกับซิมง เดอ มงต์ฟอต์ และปลุกปั่นการก่อกบฏขึ้นมาใน ค.ศ. 1238 เพื่อคัดค้านการแต่งงานของพระขนิษฐา เอเลนอร์ กับซิมง พระองค์ถูกปลอบให้สงบลงด้วยของขวัญราคาแพง เมื่ออิซาเบลอยู่บนเตียงที่เสียชีวิตในค.ศ. 1240 เธอขอให้ฝังเธอข้างสามีคนแรกที่ทูว์กสบรี แต่ริชาร์ดกลับฝังเธอที่บัวลิวแอบบีย์แทน ทว่าพระองค์ส่งหัวใจของเธอไปที่ทูว์กสบรี
ชีวประวัติ > ครูเสดและการแต่งงานกับซ็องเจีย: ค.ศ. 1240-43

ต่อมาในปีนั้น ริชาร์ดออกเดินทางไปดินแดนศักดิ์สิทธิ์ นำกองทัพที่สองของผู้ทำครูเสดไปถึงในช่วงครูเสดของบารอน พระองค์ไม่ได้ต่อสู้ในสมรภูมิแต่ดูแลเรื่องเจรจาเพื่อให้ปล่อยตัวนักโทษ (ที่เป็นที่รู้จักที่สุดคืออาโมรีที่ 6 แห่งมงต์ฟอต์) และทำการฝังผู้ทำครูเสดที่ถูกฆ่าที่สมรภูมิแห่งกาซาในเดือนพฤศจิกายน ค.ศ. 1239 พระองค์ยังสร้างป้อมปราการแอสเกอโลนที่ถูกรื้อทำลายโดยซาลาดินขึ้นมาใหม่ ระหว่างเดินทางกลับจากดินแดนศักดิ์สิทธิ์ ริชาร์ดแวะไปหาพระขนิษฐา อิซาเบลลา จักรพรรดินีของเฟรเดอริคที่ 2 จักรพรรดิโรมันอันศักดิ์สิทธิ์
หลังการประสูติของเจ้าชายเอ็ดเวิร์ดใน ค.ศ. 1239 บทบัญญัติที่ถูกตั้งขึ้นในกรณีที่กษัตริย์สิ้นพระชนม์เอื้อประโยชน์ให้แก่พระราชินีกับพระญาติสายซาวัวและไม่รวมถึงริชาร์ด เพื่อป้องกันไม่ให้ริชาร์ดไม่พอใจ พระเจ้าเฮนรี่กับพระราชินีเอเลนอร์จึงมีความคิดที่จะให้ริชาร์ดแต่งงานกับซ็องเจีย น้องสาวของเอเลนอร์ ไม่นานหลังการกลับมาเมื่อวันที่ 28 มกราคม ค.ศ. 1242 ของริชาร์ด ระหว่างการเดินทางไปดินแดนศักดิ์สิทธิ์ ริชาร์ดได้พบกับซ็องเจียในโพรว็องซ์ ที่ซึ่งพระองค์ได้รับการต้อนรับอย่างอบอุ่นจากบิดาของซ็องเจีย รามอน เบเรนเกร์ที่ 4 และได้ตกหลุมรักหญิงสาวผู้งดงาม ริชาร์ดกับซ็องเจีย (ที่ภาษาอังกฤษเรียกว่าซินเธีย) แต่งงานกันที่เวสต์มินสเตอร์ในเดือนพฤศจิกายน ค.ศ. 1243
การแต่งงานนี้ผูกพระองค์เข้ากับกลุ่มราชวงศ์แน่นหนาขึ้น น้องสาวคนเล็กของเอเลนอร์กับซ็องเจีย เบียทริซ จะเสกสมรสกับชาร์ลที่ 1 แห่งเนเปิลส์ ในขณะที่พี่สาวคนโต มาร์กาเร็ต อภิเษกสมรสกับพระเจ้าหลุยส์ที่ 9 แห่งฝรั่งเศส การแต่งงานกับกษัตริย์แห่งฝรั่งเศสและอังกฤษกับพระอนุชาทั้งสองของสี่พี่น้องจากโพรว็องซ์พัฒนาความสัมพันธ์ระหว่างสองประเทศจนนำไปสู่สนธิสัญญาปารีส
ชีวประวัติ > ปัวตูและซิซิลี

ริชาร์ดได้รับแต่งตั้งเป็นเคานต์แห่งปัวตูก่อนเดือนสิงหาคม ค.ศ. 1225 ทว่าการอ้างสิทธิ์ในแกสโคนีกับปัวตูของริชาร์ดทำได้แค่ในนาม และใน ค.ศ. 1241 พระเจ้าหลุยส์ที่ 9 แห่งฝรั่งเศสมอบปัวตูให้พระอนุชาของพระองค์เอง อัลฟองซ์ ยิ่งไปกว่านั้น พระมารดาของริชาร์ดกับเฮนรี่ อิซาเบลลาแห่งอ็องกูแลม ยังอ้างว่าทรงถูกพระราชินีฝรั่งเศสดูแคลน ทั้งคู่ได้รับการสนับสนุนจากบิดาเลี้ยง ฮิวจ์ที่ 10 แห่งลูซินญ็อง ให้เอาปัวตูกลับคืนมา แต่การออกเดินทางไปสู้รบประสบความล้มเหลวทางการทหารหลังลูซินญ็องทรยศพระองค์ ริชาร์ดยอมวางมือจากปัวตูราวเดือนธันวาคม ค.ศ. 1243
พระสันตะปาปาเสนอบัลลังก์แห่งซิซิลีให้ริชาร์ด แต่อ้างอิงตามแมทธิว ปารีส พระองค์ตอบสนองต่อราคาที่สูงเกินรับได้ด้วยการพูดว่า "บอกมาเลยก็ได้ว่าจะให้ข้าเอาพระจันทร์มาให้ท่าน - เหยียบขึ้นไปบนก้อนเมฆแล้วดึงมันลงมา" พระเชษฐาของพระองค์ พระเจ้าเฮนรี่ จึงซื้ออาณาจักรมาให้พระโอรสของพระองค์เองแทน
ชีวประวัติ > กษัตริย์แห่งเยอรมนี: ค.ศ. 1256

แม้ริชาร์ดจะได้รับเลือกใน ค.ศ. 1256 ให้เป็นกษัตริย์แห่งเยอรมนีโดยเจ้านครรัฐผู้คัดเลือกสี่ในเจ็ด (โคโลญ, ไมนทซ์, เจ้านครรัฐผู้เสมอเหมือนกษัตริย์ และโบฮีเมีย) ฝ่ายตรงข้ามของพระองค์คืออัลฟองโซที่ 10 แห่งคาสตีล ที่ได้รับคะแนนเสียงจากแซ็กโซนี, บรันเดนบวร์ก และเทรียร์ พระสันตะปาปากับกษัตริย์แห่งฝรั่งเศสเอียงไปทางฝั่งอัลฟองโซ แต่สุดท้ายทั้งคู่ก็ถูกโน้มน้าวโดยพระญาติผู้ทรงอำนาจของพระมเหสีของพระเชษฐาของริชาร์ด เอเลนอร์แห่งโพรว็องซ์ ให้สนับสนุนริชาร์ด อ็อตโทคาร์ที่ 2 แห่งโบฮีเมีย ที่ตอนแรกลงคะแนนให้ริชาร์ดแต่ต่อมาเลือกอังฟองโซท้ายที่สุดก็ยอมสนับสนุนเอิร์ลแห่งคอร์นวอลล์จนได้เสียงส่วนใหญ่มา ริชาร์ดจึงจ่ายสินบนให้เพียงสี่คน แต่เป็นเงินก้อนโต 28,000 มาร์ก เมื่อ 27 พฤษภาคม ค.ศ. 1257 อาร์ชบิชอปแห่งโคโลญสวมมงกุฎให้ริชาร์ดเป็น "กษัตริย์ของชาวโรมัน" ด้วยตนเองในอาเค่น ทว่า เช่นเดียวกับความเป็นเจ้าเหนือหัวในแกสโคนีกับปัวตู ตำแหน่งของพระองค์ไม่ได้มีความสำคัญอะไรมากมาย และพระองค์ได้ไปเยือนเยอรมนีเป็นเวลาสั้นๆเพียงสี่ครั้งในช่วง ค.ศ. 1257 ถึง 1269
ชีวประวัติ > ชีวิตบั้นปลาย, การสิ้นพระชนม์ และการสืบทอดต่อ

พระองค์ก่อตั้งเบิร์นแฮมแอบบีย์ในบักกิ้งแฮมเชียร์ในค.ศ. 1263 และกราเซาซ์ อาเค่น ในค.ศ. 1266
พระองค์เข้าร่วมกับพระเจ้าเฮนรี่ในการต่อสู้กับกลุ่มกบฏของซิมง เดอ มงต์ฟอต์ในสงครามบารอนครั้งที่สอง (ค.ศ. 1264-67) หลังผู้สนับสนุนกษัตริย์พ่ายแพ้ที่สมรภูมิแห่งลูอิส ริชาร์ดลี้ภัยไปวินด์มิลล์ ถูกเจอตัวและถูกจองจำจนถึงเดือนกันยายน ค.ศ. 1265
ในเดือนธันวาคม ค.ศ. 1271 พระองค์เส้นเลือดในสมองตีบ ฝั่งขวาเป็นอัมพาตและสูญเสียความสามารถในการพูด เมื่อ 2 เมษายน ค.ศ. 1272 ริชาร์ดสิ้นพระชนม์ที่ปราสาทเบอร์เคมสเต็ดในฮาร์ตฟอร์ดเชียร์ พระองค์ถูกฝังข้างพระชายาคนที่สอง ซ็องเจียแห่งโพรว็องซ์ กับเฮนรี่แห่งอัลเมน พระโอรสที่มีกับพระชายาคนแรก ที่เฮลส์แอบบีย์ที่พระองค์ก่อตั้ง
หลังการสิ้นพระชนม์ เกิดการแย่งชิงอำนาจตามมาในเยอรมนีซึ่งจบลงใน ค.ศ. 1273 ด้วยการปรากฏตัวของกษัตริย์โรมันคนใหม่ รูดอล์ฟที่ 1 แห่งฮับสบวร์ก กษัตริย์คนแรกของตระกูลขุนนางเก่าแก่ที่ปกครองจักรวรรดิ ในคอร์นวอลล์ ริชาร์ดถูกสืบทอดต่อโดยเอ็ดมุนด์ พระโอรสที่มีกับพระชายาคนที่สอง ซ็องเจีย
การแต่งงานและทายาทตามกฎหมาย

ริชาร์ดแห่งคอร์นวอลล์แต่งงานสามครั้งและมีพระโอรสธิดาตามกฎหมายหกคน แต่ไม่มีพระนัดดาเลยแม้แต่คนเดียว พระชายาคนแรกของพระองค์ อิซาเบลลา มาร์แชล เป็นบุตรสาวของวิลเลี่ยม มาร์แชล เอิร์ลแห่งเพมโบรกคนที่ 1 ที่มีกับภรรยา อิซาเบล เดอ แคลร์ การแต่งงานเกิดขึ้นเมื่อ 30 มีนาคม ค.ศ. 1231 ที่ฟาวลีย์ บักกิ้งแฮมเชียร์ ริชาร์ดกับอิซาเบลกลายเป็นบิดามารดาของพระโอรสธิดาสี่คนที่มีเพียงคนเดียวที่มีชีวิตถึงวัยผู้ใหญ่ อันได้แก่
จอห์นแห่งคอร์นวอลล์ (31 มกราคม ค.ศ. 1232 - 22 กันยายน ค.ศ. 1232) เกิดและตายที่มาร์โลว์ บักกิ้งแฮมเชียร์ ฝังที่เรดิ้งแอบบีย์
อิซาเบลแห่งคอร์นวอลล์ (9 กันยายน ค.ศ. 1233 - 6 ตุลาคม ค.ศ. 1234) เกิดและตายที่มาร์โลว์ บักกิ้งแฮมเชียร์ ฝังที่เรดิ้งแอบบีย์
เฮนรี่แห่งคอร์นวอลล์ (2 พฤศจิกายน ค.ศ. 1235 - 13 มีนาคม ค.ศ. 1271) เป็นที่รู้จักในนาม "เฮนรี่แห่งอัลเมน" (เยอรมนี) ถูกฆาตกรรมโดยญาติ สองพี่น้องมงต์ฟอต์ กีย์กับซีมง ถูกฝังที่เฮลส์แอบบีย์ในกลอสเตอร์เชียร์ ไม่มีบุตร
นิโคลัสแห่งคอร์นวอลล์ (เกิดและตาย 17 มกราคม ค.ศ. 1240 ที่ปราสาทเบอร์เคมสเต็ด) ตายไม่นานหลังคลอด ฝังที่บูลิวแอบบีย์กับมารดา
อิซาเบลตายเมื่อ 17 มกราคม ค.ศ. 1240 ขณะคลอดบุตรที่ปราสาทเบอร์เคมสเต็ด เธอถูกฝังที่บัวลิวแอบบีย์ หลังจากนั้นเกือบสี่ปี ริชาร์ดเสกสมรสอีกครั้ง พระชายาคนที่สองของพระองค์ ซ็องเจียแห่งโพรว็องซ์ เป็นบุตรสาวของเรมอน เคานต์แห่งโพรว็องซ์ ที่มีกับภรรยา เบียทริซแห่งซาวัว พี่สาวของซ็องเจียเป็นพระราชินีแห่งฝรั่งเศสและอังกฤษ ส่วนน้องสาวต่อมาจะกลายเป็นพระราชินีแห่งซิซิลี การแต่งงานถูกจัดเตรียมขึ้นมาโดยพี่สาวของซ็องเจีย ราชินีเอเลนอร์ พระมเหสีของพระเชษฐาของริชาร์ด เฮนรี่ที่ 3 การแต่งงานของทั้งคู่เกิดขึ้นที่เวสต์มินสเตอร์แอบบีย์เมื่อ 23 พฤศจิกายน ค.ศ. 1243 ริชาร์ดกับซ็องเจียกลายเป็นบิดามารดาของพระโอรสสองคน
พระโอรสไร้ชื่อ (กรกฎาคม ค.ศ. 1246 - 15 สิงหาคม ค.ศ. 1246)
เอ็ดมุนด์ เอิร์ลแห่งคอร์นวอลล์คนที่ 2 (1 มกราคม ค.ศ. 1250 - 25 กันยายน ค.ศ. 1300) ถูกขนานนามโดยทั่วไปว่า เอ็ดมุนด์แห่งอัลเมน เอ็ดมุนด์แต่งงานกับมาร์กาเร็ต เดอ แคลร์ บุตรสาวของริชาร์ด เดอ แคลร์ เอิร์ลแห่งกลอสเตอร์ ที่มีกับภรรยาคนที่สอง ม็อด เดอ ลาซีย์ บุตรสาวของจอห์น เดอ ลาซีย์ เอิร์ลแห่งลินคอล์นคนที่ 2 เอ็ดมุนด์กับมาร์กาเร็ตไม่มีบุตร การแต่งงานของทั้งคู่ถูกประกาศให้เป็นโมฆะในเดือนกุมภาพันธ์ ค.ศ. 1294
ซ็องเจียสิ้นพระชนม์เมื่อ 9 พฤศจิกายน ค.ศ. 1261 ที่ปราสาทเบอร์เคมสเต็ดและถูกฝังเมื่อ 15 พฤศจิกายน ในเฮลส์แอบบีย์ในกลอสเตอร์เชียร์ พระชายาคนที่สามของริชาร์ด เบียทริซแห่งฟาลเกนบวร์ก เป็นบุตรสาวของดีทริคที่ 1 เคานต์แห่งฟาลเกนบวร์ก และว่ากันว่าเป็นหนึ่งในหญิงที่งามที่สุดในยุคสมัยของตน บิดาของพระองค์เป็นผู้สนับสนุนการอ้างสิทธิ์ในบัลลังก์จักรวรรดิของริชาร์ด ชายสองคนต่อสู้ในสมรภูมิด้วยกันในตอนที่ริชาร์ดได้เจอและเริ่มหลงใหลในตัวเบียทริซ ทั้งคู่อายุต่างกันมาก ในตอนที่ทั้งคู่แต่งงานกันใน ค.ศ. 1269 เบียทริซมีพระชันษาราว 15 ปี ในขณะที่พระองค์อยู่ในวัย 60 ชันษา พระโอรสคนเล็กของริชาร์ดอายุมากกว่าเบียทริซ 4 ปี อย่างไรก็ดี ทั้งคู่แต่งงานกันเมื่อ 16 มิถุนายน ค.ศ. 1269 ที่ไกเซอร์สเลาเทิร์น ริชาร์ดหลงใหลได้ปลื้มพระชายาของพระองค์ ส่วนเบียทริซก็เอาใจใส่พระองค์มาก แต่ทั้งคู่ไม่มีพระโอรสด้วยกัน เบียทริซสิ้นพระชนม์หลังริชาร์ด 5 ปี และไม่เคยแต่งงานใหม่ พระองค์ตายเมื่อ 17 ตุลาคม ค.ศ. 1277 และถูกฝังอยู่เบื้องหน้าแท่นบูชาที่โบสถ์แห่งเกรย์ ไฟร์อาร์สในออกซฟอร์ด
รูกกีบีบี

| รูกกี บีบี  Rookie BB |
| --- | --- |
รูกกีบีบี ในปี พ.ศ. 2553
ข้อมูลพื้นฐาน
เกิด: 3 มีนาคม พ.ศ. 2553
ที่เกิด:  กรุงเทพมหานคร ประเทศไทย
เสียชีวิต: 13 ธันวาคม พ.ศ. 2556
แนวเพลง: ป็อป
ช่วงปี: พ.ศ. 2553 - 2556
ค่ายเพลง: อาร์เอส

สมาชิก: สิทธา สภานุชาติ (เอี๊ยง) วีรยุทธ จันทร์สุข (อาร์ม) ศุภสิทธิ์ ชินวินิจกุล (ป๊อบ)
รูกกี บีบี (อังกฤษ: Rookie BB) เป็นกลุ่มศิลปินบอยแบนด์หน้าใหม่จาก เครือ อาร์เอส ฯ มีสมาชิกทั้งหมด 3 คน ประกอบไปด้วย เอี๊ยง อาร์ม และป๊อบ Boy Band ที่เกิดจากการรวมตัวกันของ 3 หนุ่ม 3 สไตล์ มาพร้อมกับความสดใส ขี้เล่น เป็นกันเอง และรอยยิ้มที่ใครเห็นเป็นต้องใจละลาย  ปัจจุบัน  ได้พักงานเพลง  แยกกันทำงานของตนเอง หลังจากวันที่ยุบวง มีอดีตคืออาร์ม วีรยุทธ จันทร์สุข ไปเซ็นสัญญากับ จีเอ็มเอ็ม แกรมมี่ ตั้งแต่วันที่ 5 พฤษภาคม พ.ศ. 2559 แต่นักแสดงชายน้องใหม่ทั้ง 6 ชีวิต เซ็นสัญญาจีเอ็มเอ็มทีวี อาทิ ลี ฐานัฐพ์ กาย ศิวกร อาร์ม วีรยุทธ สิงโต ปราชญา  คริส พีรวัส เอิร์ท พิรพัฒน์
รีอาซิลเวีย

75°S 301°E﻿ / ﻿75°S 301°E﻿ / -75; 301
ภาพแสดงแอ่งรีอาซิลเวียบริเวณซีกใต้ของเวสตา
รีอาซิลเวีย (อังกฤษ: Rheasilvia) เป็นลักษณะภูมิประเทศที่โดดเด่นที่สุดในดาวเคราะห์น้อยเวสตาและคาดว่านี้อาจเป็นผลกระทบจากแอ่งปะทะ ปากแอ่งมีขนาดเส้นผ่าศูนย์กลาง 505 กม. คิดเป็น 90% ของเส้นผ่าศูนย์กลางของเวสตาเองและคิดเป็น 95% เส้นผ่านศูนย์กลางเฉลี่ยของเวสตา (529 กม.) อย่างไรก็ตามค่าเฉลี่ยของเวสตานั้นเป็นผลกระทบจากแอ่งปะทะนั้นเอง จุดสูงสุดตรงกลางแอ่งนั้นมีความสูงกว่า 22 กม.ทำให้มันเป็นภูเขาที่สูงที่สุดในระบบสุริยะ
การค้นพบ

รีอาซิลเวียถูกพบโดยกล้องโทรทรรศน์อวกาศฮับเบิลใน พ.ศ. 2540 แต่ยังไม่ได้รับการตั้งชื่อจนกระทั่งยานสำรวจอวกาศดอว์นไปสำรวจเวสตาใน พ.ศ. 2554 ชื่อของมันตั้งตาม รีอา ซิลเวีย เทพธิดาพรหมจารีและมารดาของผู้ก่อตั้งกรุงโรม